John Paul Jones

miniatyr|høyre|John Paul Jones spiller live på en 8-strengs lap steel bass gitar med midi-kontrollskjerm i 2009. 

John Richard Baldwin (født 1946), kjent under artistnavnet John Paul Jones (også kjent under kallenavnene sine Jonesy, John Train eller Le Parrain henholdsvis The Godfather), er en britisk musiker, multiinstrumentalist, bassist, keyboardist og musikkprodusent. Jones er best kjent for sin tid i Led Zeppelin, hvor han spilte bassgitar, kontrabass, orgel, piano og mandolin. Han spilte også på trippelhalsgitarer (f.eks. Manson Triple Neck) og også trippelhalsmandolin. I tillegg kan han også spille på flygelhorn, balalaika, koto, recorder, autoharp, sitar, keytar, cello, fiolin, ukulele, elektrisk mandolin, elektrisk bassmandolin og lap steel gitar eller lap steel bass gitar.

I løpet av 1960-årene, før han ble med i Led Zeppelin, og i likhet med sin fremtidige bandkamerat Jimmy Page, var John Paul Jones en ettertraktet studiomusiker, å jobbe med kjente britiske artister som The Rolling Stones, Donovan eller Cat Stevens i prosessen. I 2011 ble Jones rangert som nummer 1 i 20 Most Underrated Bass Guitarists i Paste magazine. Solomusikken hans er en blanding av flere sjangre, inkludert, spesielt, progressiv rock, folkrock, hardrock, og heavy metal. Hans visuelle symbol eller sigil fra Led Zeppelin-tiden er triquetraen. Han er også kjent for å ha vært interessert i ankhen, et hellig gammelt egyptisk symbol, og bar også små ankher som anheng på 1970-tallet. I motsetning til scenenavnet hans, er han ikke i slekt med den skotsk-amerikanske marinekommandanten John Paul Jones fra 1700-tallet.

 Liv og virke 
 Bakgrunn 
Jones' foreldre var veldig musikalske, hans far var pianist og arrangør for storband, mens moren var sanger og danser. Jones begynte å spille piano allerede som liten gutt, og ble etterhvert organist i sin lokale kirke. Han var fascinert av klassisk musikk (Rachmaninov var en favoritt), men også av blues (nemlig Big Bill Broonzy eller Phil Upchurch) og jazz (nemlig Charles Mingus, John Coltrane, Miles Davis, Gil Evans eller Bill Evans). Da han begynte på college begynte han å spille bass.

 Karriere 
Jones begynte etterhvert å spille i bandene «The Deltas» og jazzrock-bandet «Jett Blacks». 

I 1962 ble Jones med i Jet Harris' og Tony Meehans band som bassist i to år. Det var etter dette at han, etter anbefaling av Tony Meehan i 1964, begynte som studiomusiker. Det var gjennom Jet Harris og Tony Meehan at Jones ble kjent med gitaristen Jimmy Page, som hadde spilt på deres superhit «Diamonds». Jones ble etterhvert en meget ettertraktet studiomusiker og arrangør. På midten av 1960-tallet hadde han spilt sammen med artister som The Rolling Stones, The Supremes, Jeff Beck og Pages band The Yardbirds.

 Led Zeppelin 
miniatyr|høyre|John Paul Jones' symbol som ble brukt på innercoveret til studioalbumet Led Zeppelin IV (1971) var en triquetra, et gammelt keltisk symbol (som også finnes i norrøn kunst og norrøn mytologi), muligens hentet fra Rudolf Kochs tegnbok («The Book of Signs» på engelsk) fra 1930. Symbolet er også avbildet på John Paul Jones' solostudioalbum Zooma fra 1999.

I 1968 fikk Jones jobben som bassist i Jimmy Pages nye band som fikk navnet Led Zeppelin. Mens Page, Robert Plant og John Bonham fikk mesteparten av oppmerksomheten på scenen, holdt Jones seg i bakgrunnen og konsentrerte seg om spillingen.

Også utenfor scenen var Jones den mest rolige og mediesky av Zeppelin-medlemmene, og ofte tok han inn på et annet hotell enn resten av bandet, følgelig også kjent som «den stille» (dvs. «the quiet one» på engelsk) i bandet.

Etter at Led Zeppelin ble oppløst i 1980, har Jones vært relativt lite aktiv som musiker, og har i stedet returnert til studioet, hvor han har gått over til å bli produsent. Han samarbeidet med avantgarde-sangerinnen Diamanda Galás på hennes album The Sporting Life (1994). I 1999 ga han ut sitt første soloalbum, Zooma, og i 2001 kom The Thunderthief ut. 

Sammen med Dave Grohl og Josh Homme startet han i 2009 supergruppen Them Crooked Vultures.

John Paul Jones opptrådte med norske Supersilent under Punktfestivalen i Kristiansand i 2010, på Moldejazz i 2011 og på Øyafestivalen i 2013.

John Paul Jones ble gift med Maureen Hegarty i 1967. De bor i West London og har tre døtre.

Diskografi
 Solo 
 Studio album 
 The Sporting Life (1994) med Diamanda Galás, samarbeidende studioalbum
 Zooma (1999)
 The Thunderthief (2001)

Med Led Zeppelin
 Led Zeppelin (1969)
 Led Zeppelin II (1969)
 Led Zeppelin III (1970)
 Led Zeppelin IV (1971)
 Houses of the Holy (1973)
 Physical Graffiti (1975)
 Presence (1976)
 In Through the Out Door (1979)
 Coda (1982)

Soundtrack album
 Scream for Help (1985)

Med Them Crooked Vultures
 Them Crooked Vultures

Med diverse artister
No Introduction Necessary (1968)

Innspilling og produksjon
 Med The Beach Boys: The Beach Boys Today! (1965)
 Med Donovan: Mellow Yellow (album) (1966)
 Med The Yardbieds: Little Games (1967)
 Med The Rolling Stones: Their Satanic Majesties Request (1967)
 Med Billy Nicholls: Would You Believe (1968)
 Med The Mission: Children (1988)
 Med R.E.M.: Automatic for the People (1992)
 Med Butthole Surfers: Independent Worm Saloon (1993)
 Med Heart: The Road Home (1995)
 Med Seasick Steve''': You Can't Teach an Old Dog New Tricks (2011)  og Hubcap Music (2013)

Film
 Mrs. Brown, You've Got a Lovely Daughter (1968) – musikkarrangement, sanger
 The Song Remains the Same (1976) – (konsertfilm med Led Zeppelin)
 Give My Regards to Broad Street (1984)
 Scream for Help (1984) – (komponist)
 The Secret Adventures of Tom Thumb (1993) – komponist
 Risk (1994) – komponist
 Celebration Day'' (2012) – (konsertfilm med Led Zeppelin)

 Referanser 

 Eksterne lenker 



  Triple Neck Song av John Paul Jones live i 2000 på YouTube

Kategori:Led Zeppelin
Kategori:Engelske bassister
Kategori:Engelske plateprodusenter
Kategori:Medlemmer av Rock and Roll Hall of Fame (gruppemedlem)
Kategori:Personer fra Bexley